Simona Halep a primit marți vestea cea mare din partea TAS (Tribunalul de Arbitraj Sportiv): suspendarea de 4 ani pentru dopaj a fost redusă la 9 luni. În aceste condiții, fosta lideră WTA poate reveni cu efect imediat în turneele din circuitul WTA.
Teoretic, Simona Halep ar putea reveni la WTA Miami - Practic, sezonul de zgură este un obiectiv de luat în seamă
Halep (32 de ani) nu a mai jucat tenis de aproape un an și jumătate, ea fiind suspendată provizoriu în data de 21 octombrie 2022.
Conform deciziei TAS, Simona Halep poate reveni imediat pe terenul de tenis, iar primul turneu la care ar putea juca (cel puțin teoretic) este Miami Open, de categorie WTA 1000, din perioada 19-31 martie.
Pentru a putea însă să participe, Simona are nevoie de un wild card, pentru că ea a dispărut între timp din clasamentul WTA după atâtea luni de absență.
Până acum, organizatorii de la Miami au anunțat ocuparea a trei wild carduri, acestea mergând la campioane de Grand Slam: Emma Răducanu, Venus Williams și Caroline Wozniacki.
Ar mai fi 5 wild carduri de completat, rămâne de văzut dacă Simona va cere unul și în ce măsură organizatorii americani îi vor oferi unul.
Miami Open 2024 va avea loc în perioada 17-31 martie 2024 pe hard, face parte din categoria "Masters 1000", iar campionii en-titre sunt Daniil Medvedev și Petra Kvitova.
O țintă reală ar putea fi însă sezonul de zgură, cunoscut fiind faptul că Halep a avut rezultate notabile pe această suprafață de joc.
Dacă va dori să-și facă reintrarea în circuit la turnee mai mici, Simona are două variante la îndemână în următoarea perioadă, ambele pe zgură: San Luis Open (Mexic, categorie WTA 125 / 25-31 martie) și Antalya (Turcia, categorie WTA 125, / 26-31 martie).
Până la o eventuală prezență la turneul WTA 500 de la Stuttgart (15-21 aprilie), Simona mai are variantele: La Bisbal D'Emporda (Spania - zgură, WTA 125, 1-7 aprilie), Charleston (SUA - zgură, WTA 500, 1-7 aprilie) și Bogota (Columbia - zgură, WTA 250, 1-7 aprilie).
În aceeași săptămână cu Stuttgart mai există turneele de la Oieras (Portugalia - zgură, WTA 125, 15-21 aprilie) și Rouen (Franța - zgură, WTA 250, 15-21 aprilie).
De abia de la acest moment putem vorbi despre turneele cu adevărat importante din "sezonul roșu": Madrid (WTA 1000, 23 aprilie - 5 mai), Roma (WTA 1000, 7 - 19 mai) și Roland Garros (Grand Slam, 26 mai - 9 iunie).
"Va avea nevoie de câteva luni să se pună la punct, ea poate intra oricum în competiție. Este obișnuită cu performanța, deci se va pregăti. În orice caz este o victorie extrem de importantă și mă bucur foarte mult pentru ea și familia ei care au suferit foarte mult.
Îmi aduc aminte că încă din primele interviuri pe care le-am dat, după ce ea a fost învinuită am și redat discuția cu ea în care mi-a spus <
Deci, este o veste extraordinară, ne bucurăm pentru Simona și o așteptăm pe terenul de joc. Nu îi va fi ușor, va avea de muncă, dar cu siguranță așa cum o știm pe Simona, ambițioasă, determinată și cu dorință de performanță va reveni și va dori să demonstreze tuturor că toată cariera ei nu este închisă și va obține performanțe deosebite.
Vina a venit din partea cuiva. De unde putea să vină? Din partea echipei care s-a ocupat direct de pregătire, de nutriție, de tot ceea ce a însemnat echipa din spatele ei" - George Cosac, președintele Federației Române de Tenis, pentru Euronews.
De știut despre cazul de dopaj al Simonei Halep
- Vestea că Simona Halep a fost suspendată provizoriu pentru dopaj a apărut vineri, 21 octombrie 2022.
Enorme y FELIZ noticia. Señoras y señores, VUELVE SIMONA HALEP AL CIRCUITO \uD83C\uDDF7\uD83C\uDDF4\uD83C\uDF88\uD83C\uDF89\uD83D\uDD7A
— Julián Haramboure (@JulianFunky) March 5, 2024
El TAS falló a su favor y redujo la sanción de 4 años a 9 meses contando desde octubre de 2022. Por lo que Simo ya cumplió el plazo y puede retornar YA. pic.twitter.com/rQexLOA2kC